森林上訴遭駁回 繼續護級
2024年05月08日 22:03
東網電視
更多新聞短片
森林上訴失敗。(Getty Images)
因財務違規被扣4分嘅諾定咸森林，仲裁機構宣布駁回上訴並維持原判，森林繼續排第17位，比18位嘅盧頓多3分，仍然受降班威脅。
森林嘅上訴理由係，會方出售比蘭莊臣去熱刺後，共收到4,750萬鎊收入，如果計算入上個財政年度，球會就符合賽會財務要求，但仲裁機構認為，比蘭莊臣交易在上個財政年度截止後2個月完成，收入應該計入今個財政年度，因此判森林上訴失敗。
雖然攞唔番4分，但幸好森林自己爭氣，上場擊敗錫菲聯全取3分，現時比盧頓多3分，而且得失球比盧頓多9球，嚟緊對車路士係難打，但煞科日對手係般尼，而盧頓餘下兩輪對手係韋斯咸同富咸，森林嘅護級機會仍然較高。